Imtella' Ġunju 14, 2021 Is-Supretendent tas-Saħħa Charmaine Gauci spjegat li l-European Medicine Agency qalet li l-vaċċin tal-AstraZeneca huwa vaċċin sigur. B'reazzjoni għall-aħħar aħbarijiet dwar il-vaċċin AstraZeneca, Profs Gauci qalet li Malta dejjem imxiet mal-European Medicine Agency u għalhekk persuna tingħata ż-żewġ dożi tal-istess tip. Waqt TVAM , Profs Gauci spjegat li bħalissa l-AstraZeneca qed tintuża bħala t-tieni doża. Intant, dwar il-booster, Prof Gauci qalet li għadhom għaddejjin l-istudji. Qalet li jafu s'issa li l-vaċċin jtina protezzjoni għal sitt xhur madankollu hemm studji li juru li jdum aktar. Spjegat li Malta għamlet l-ordnijiet bil-lest f'każ li jkun hemm il-ħtieġa tal-booster.